Document ID: /roh_data/filtered/Bilingualer_Corpus_interleaved-it-rm.jsonl.gz/1436

This is a text translated from Italian to Rumantsch Grischun.
Economia e turismo sostengono la tassa turistica cantonale

Dopo il tour informativo che ha coinvolto oltre 450 rappresentanti di artigianato, economia e politica in sette località e regioni dei Grigioni, il Consigliere di Stato Hansjörg Trachsel e Eugen Arpagaus, capo dell'Ufficio dell'economia e del turismo (UET), stilano un bilancio positivo: la riforma del turismo grigionese viene sostenuta anche dall'artigianato. La tassa turistica cantonale (TTC) per il finanziamento del marketing turistico viene approvata, con poche condizioni.

Per il consolidamento strutturale della riforma del turismo grigionese si deve porre il finanziamento dell'offerta e del marketing turistici su una base più ampia e solida. La tassa turistica cantonale (TTC) intende sostituire le leggi comunali in vigore fino ad ora. La TTC, pertanto, non è una nuova tassa, bensì sostituisce integralmente le tasse di soggiorno e di promozione turistica già note ed accettate in molte località. L'Unione grigionese delle arti e mestieri, la Camera di commercio e l'Associazione padronale dei Grigioni insieme alla Federazione grigionese degli albergatori, quali organizzazioni mantello dell'economia grigionese, hanno preso parte all'elaborazione del modello della TTC e lo sostengono, a patto che vengano rispettate determinate condizioni. Il tour informativo ha mostrato che in particolare il richiesto controllo dell'efficacia della TTC dopo dieci anni viene sostenuto anche nelle regioni. Con la Balanced Scorecard (BSC), un sistema di gestione e monitoraggio affermatosi in altri settori, le destinazioni devono introdurre un relativo strumento di controllo. Con la TTC, le destinazioni devono avere a disposizione perlomeno gli stessi mezzi che hanno avuto finora. Le maggiori entrate auspicate di 13,9 mio. franchi dovranno però andare a beneficio solo di coloro che attuano le riforme con successo. A questo proposito viene preso in considerazione un sistema di "bonus / malus". L'auspicata introduzione di una riduzione progressiva nella TTC viene valutata ora dal punto di vista giuridico; prime prese di posizione fanno pensare che la realizzazione possa essere piuttosto difficile. La richiesta di ulteriori mezzi cantonali per il turismo viene respinta dal Cantone. L'impegno del Cantone, con 18 mio. franchi per il progetto di riforma, con l'innalzamento previsto di 2 mio. franchi annuali del sussidio a Grigioni Vacanze, come pure con gli oltre 4 mio. franchi all'anno per le infrastrutture turistiche, è già considerevole.

Semplice, chiara e uniforme

L'ammontare della tassa per impresa viene calcolato in base a tre fattori: settore, regione e capacità di creare valore aggiunto. La dipendenza dal turismo specifica di ogni settore è massima per gli hotel e gli impianti di risalita, minima per l'agricoltura e per l'approvvigionamento energetico e idrico. Per quanto riguarda le regioni, le aziende di Arosa e Samnaun sono quelle che dipendono dal turismo in misura maggiore, le aziende di Coira e dintorni quelle che dipendono in misura minore. Relativamente alla capacità di creare valore aggiunto, l'economia energetica e il mercato immobiliare si trovano in testa, l'agricoltura e le prestazioni di servizio personali in coda. Con la TTC si intendono aumentare da 44,6 mio. a 58,5 mio i franchi complessivi finora raccolti dai comuni.

Sistema cantonale con differenziazione regionale

Il sistema, che interessa l'intero territorio, accantona le disparità esistenti fra le leggi comunali e tiene conto delle differenze regionali. L'aliquota di TTC viene moltiplicata per la massa salariale AVS, per ottenere l'importo in franchi. La massa salariale è nota e non deve essere determinata con spese amministrative supplementari. Con la TTC viene garantito, per esempio, che un appartamento di vacanza in Val Monastero e uno in Engadina Alta non vengano tassati nella stessa misura. Parimenti, un hotel di lusso, a causa della maggiore massa salariale, pagherà più di una semplice pensione della stessa località. Un'impresa dell'edilizia principale e secondaria di Coira e dintorni, con 30 collaboratori e una massa salariale AVS di 1,5 mio. franchi, deve prevedere una tassa di circa 1'300 franchi. In zone fortemente dipendenti dal turismo (p.es. Davos, Arosa), l'esborso per un esercizio con ugual numero di collaboratori e massa salariale AVS oscilla fra i 4'300 e i 6'700 franchi. Gli esercizi alberghieri pagano, a seconda della regione, fra i 520 e gli 800 franchi a camera. Gli appartamenti di vacanza fra i 6 e i 12 franchi al metro quadrato. Per quanto riguarda gli alloggiatori, non viene più tassato il pernottamento per ospite, bensì l'offerta disponibile da parte dell'impresario.

Il denaro rifluisce nelle casse delle regioni

Durante le manifestazioni informative si è appreso con soddisfazione che i mezzi della TTC generati nelle regioni ritorneranno alle regioni. Solamente a Coira e dintorni, le ingenti maggiori entrate previste dovrebbero essere utilizzate per progetti di importanza cantonale, dal momento che la regione funge da fornitore di prestazioni preliminari. È previsto che i comuni risp. le regioni si accordino con le organizzazioni di marketing (OGD, OTf) sulla ripartizione del finanziamento fra marketing e infrastrutture e che il denaro del Cantone venga versato alle OGD o all'OTf. Entro novembre dovranno essere elaborate legge e ordinanza, incluso il rapporto di consultazione sulla TTC, che verranno poi poste in consultazione a partire da gennaio 2009. Il dibattito in Gran Consiglio è previsto per la sessione di agosto 2009. Pertanto, nel migliore dei casi, la TTC potrebbe venire introdotta dal 1° gennaio 2010. Una pubblicazione dell'Ufficio dell'economia e del turismo (UET) riassume lo stato d'attuazione della riforma del turismo grigionese con le misure di sostegno cantonali e con i progetti di riforma regionali e diffonde anche altri dettagli sulla TTC. Si può richiedere gratuitamente l'opuscolo presso l'Ufficio dell'economia e del turismo: telefono 081 257 23 42 oppure info@awt.gr.ch.

Organo: Dipartimento dell'economia pubblica e socialità

Fonte: it Dipartimento dell'economia pubblica e socialità

Data: 02.07.2008

L'economia ed il turissem sustegnan la taxa turistica chantunala

Suenter la tura d'infurmaziun davant passa 450 represchentantas e represchentants dal mastergn, da l'economia e da la politica en set lieus respectivamain regiuns dal Grischun tiran il cusseglier guvernativ Hansjörg Trachsel ed il manader da l'uffizi per economia e turissem (UET) Eugen Arpagaus ina bilantscha positiva: La refurma dal turissem grischun vegn sustegnida er dal mastergn. La taxa turistica chantunala (TTC) che ha l'intent da finanziar il marketing turistic vegn acceptada cun paucas excepziuns.

Per consolidar las structuras da la refurma dal turissem grischun sto la finanziaziun dal marketing turistic e da la purschida turistica vegnir messa sin in fundament pli vast e pli stabil. La taxa turistica chantunala (TTC) duai remplazzar las leschas communalas vertentas. La TTC n'è pia betg ina taxa nova, mabain remplazza en l'entir chantun las taxas da cura e las taxas per promover il turissem ch'èn gia oz enconuschentas ed acceptadas en blers lieus. L'uniun grischuna d'artisanadi e da mastergn, la chombra da commerzi e la federaziun da las patrunas e dals patruns dal Grischun sco er l'uniun grischuna da las hotelieras e dals hoteliers èn stadas participadas - sco organisaziuns da tetg da l'economia grischuna - a l'elavuraziun dal model da la TTC, ed ellas sustegnan quest model, sche tschertas cundiziuns vegnan ademplidas. La tura d'infurmaziun ha mussà che cunzunt la controlla da l'effect da la TTC, che vegn pretendida suenter 10 onns, vegn sustegnida er en las regiuns. Cun la "balanced scorecard" (BSC) - in sistem da direcziun e da monitoring ch'è s'etablì en autras branschas - ston las destinaziuns applitgar in instrument da controlling correspundent. Cun la TTC duain las destinaziuns avair a disposiziun almain tants meds finanzials sco fin ussa. Il retgav supplementar da 13,9 milliuns francs che vegn spetgà duai dentant ir a favur mo da quellas destinaziuns che realiseschan cun success las refurmas. En quest connex vegn tratg en consideraziun in sistem da bonus e da malus. L'introducziun d'ina degressiun, che vegn pretendida tar la TTC, vegn actualmain anc verifitgada areguard sia legitimitad. Sin basa da las emprimas posiziuns para ina realisaziun d'esser plitost difficila. La pretensiun d'anc dapli meds finanzials chantunals per il turissem vegn refusada dal chantun. Cun 18 milliuns francs per il project da refurma, cun la contribuziun a Grischun vacanzas che duai vegnir augmentada a 2 milliuns francs per onn sco er cun passa 4 milliuns francs per onn per infrastructuras turisticas è l'engaschament dal chantun gia considerabel.

Simpel, cler ed universal

L'autezza da la taxa ch'ina interpresa sto pajar vegn calculada sin basa da trais facturs: branscha, regiun e forza da la valurisaziun. Confurm a lur branscha èn hotels e telefericas il pli dependents dal turissem, l'agricultura sco er il provediment d'energia e d'aua èn il main dependents dal turissem. Areguard la regiun èn ils manaschis ad Arosa ed a Samignun il pli dependents dal turissem, il main dependent dal turissem èn ils manaschis en la Val dal Rain grischuna. Tar la forza da la valurisaziun sa chattan l'economia d'energia ed ils fatgs d'immobiglias a la testa; a la fin èn l'agricultura ed ils servetschs persunals. Tras la TTC duain ils meds finanzials che vegnivan incassads da las vischnancas vegnir augmentads da totalmain 44,6 a 58,5 milliuns francs.

In sistem chantunal cun differenzas regiunalas

Quest sistem universal eliminescha inegualitads existentas tranter las leschas communalas e resguarda er differenzas regiunalas. La tariffa da la TTC vegn multiplitgada cun la summa dals salaris tenor la AVS; il resultat è la taxa en francs. La summa dals salaris è enconuschenta e na sto betg vegnir eruida tras lavur administrativa supplementara. Tras la TTC vegni garantì che p.ex. in'abitaziun da vacanzas en la Val Müstair na vegn betg engrevgiada da medema maniera sco in'abitaziun da vacanzas en Engiadin'ota. Pervia da la summa dals salaris pli auta paja er in hotel da luxus en in lieu dapli ch'ina simpla pensiun. Ina interpresa da l'industria principala e secundara da construcziun en la Val dal Rain grischuna - che ha 30 collavuraturas e collavuraturs ed ina summa dals salaris tenor la AVS dad 1,5 milliuns francs - sto quintar cun ina taxa da var 1'300 francs. Per ina interpresa che ha il medem dumber da collavuraturas e da collavuraturs e la medema summa dals salaris tenor la AVS, ma che sa chatta en in territori ch'è fitg dependent dal turissem (p.ex. Tavau, Arosa), importa la taxa tranter 4'300 e 6'700 francs. Hotels pajan tut tenor la regiun tranter 520 ed 800 francs per chombra. Abitaziuns da vacanzas pajan tranter 6 e 12 francs per meter quadrat. Tar tut ils alloschaments na vegn la taxa pia betg pli incassada tar il giast per la pernottaziun, mabain tar l'interpresa per la purschida.

Ils daners turnan enavos en las regiuns

Cun satisfacziun èsi vegnì prendì enconuschientscha a las occurrenzas d'infurmaziun ch'ils meds finanzials che vegnan generads en ina regiun tras la TTC, turnan er puspè enavos en questa regiun. Sulettamain en la Val dal Rain grischuna duai il grond retgav supplementar che vegn spetgà vegnir utilisà per projects d'impurtanza chantunala, perquai che questa regiun ha la funcziun da furnitura da prestaziuns preliminaras. Igl è previs che las vischnancas respectivamain che las regiuns fetschian cunvegnas cun las organisaziuns da marketing (OGD, OTF) davart la repartiziun tranter la finanziaziun dal marketing e la finanziaziun da l'infrastructura, e ch'il chantun transfereschia ils daners a las OGD ed a las OTF. Fin il november duain la lescha e l'ordinaziun inclusiv il rapport da consultaziun tar la TTC esser elavurads, il schaner 2009 duain quests documents ir en consultaziun. La fatschenta duai vegnir tractada en il cussegl grond en la sessiun d'avust 2009. En il meglier cas pudess la TTC pia vegnir introducida il 1. da schaner 2010. Ina publicaziun da l'uffizi per economia e turissem (UET) resumescha il stadi da la realisaziun da la refurma dal turissem grischun cun las mesiras accumpagnantas chantunalas e cun ils projects da refurma regiunals e porscha er ulteriurs detagls davart la TTC. La broschura po vegnir retratga gratuitamain tar il UET: telefon 081 257 23 42 u info@awt.gr.ch.

Gremi: departament d'economia publica e fatgs socials

Funtauna: rg departament d'economia publica e fatgs socials

Data: 02.07.2008